Diari Oficial de la Generalitat Valenciana


Sumari del DOGV 1527, del 23-04-1991 (1991/820919)

ORDRE de 17 d'abril de 1991, de les Conselleries d'Administració Pública i Treball i Seguretat Social, per la qual s'estableixen les normes d'aplicació per a l'exercici del dret a votar i altres drets i deures del personal treballador i del personal al servei de l'Administració Pública en les eleccions a les Corts Valencianes.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/04/17/(2)/dof/vci/html**

### Dades del document

Número de DOGV
:   1527

Data del DOGV
:   23-04-1991

Secció del DOGV
:   DISPOSICIONS GENERALS

Número del document
:   1991/820919


Data del document
:   17-04-1991

Organisme emissor
:   Conselleria d'Administració Pública

Tipus de document
:   Ordre

Anàlisi jurídica

Ordre de 17 d'abril de 1991, de les conselleries d'Administració Pública i Treball i Seguretat Social, per la qual s'estableixen les normes d'aplicació per a l'exercici del dret a votar i altres drets i deures dels treballadors i del personal al servei de l'Administració pública en les eleccions a les Corts Valencianes.  
Convocades eleccions a les Corts Valencianes per Decret del president de la Generalitat 4/91, d?1 d?abril, que se realitzaran el proper dia 26 de maig de 1991, cal elaborar les normes necessàries que faciliten i facen efectiu el dret a participar en aquesta consulta electoral, dels treballadors i del personal al servei de la administració pública que no gaudesquen en l?esmentat dia de jornada de descans setmanal.  
Per tot això, conformement amb l?establert en la disposició addicional primera de la Llei 1/87, de 31 de mare, Electoral Valenciana,  
ORDENEM:  
Article primer  
Aquestes normes s?aplicaran a tots els treballadors assalariats i al personal al servei de l'administració pública que, d'acord amb l'article 2 de la Llei 1/87, de 31 de març, Electoral Valenciana, tinguen la condició d'electors o concórrega en ells la condició de membres de meses electorals, interventors o apoderats en les eleccions a les Corts Valencianes que se realitzaran el dia 26 de maig de 1991, i no gaudesquen en l?esmentat dia la jornada de descans setmanal completa prevista en l'article 37 de la Llei 8/80, de 10 de març, de l?Estatut dels treballadors i en l'article 43.g) de la Llei 10/85, de 31 de juliol, de la Funció Pública Valenciana, en relació amb l'article 5 del Decret del Consell de la Generalitat Valenciana 50/89, de 18 d?abril.  
Article segon  
1. Quan la jornada laboral dels treballadors i del personal al servei de l'administració pública coincidesca total o parcialment amb el d?obertura de les meses electorals, aquests tindran dret a un permís retribuït, dins de la jornada laboral, segons les normes següents:  
a) Quan l?horari de treball o prestació de serveis no coincidesca amb el d?obertura de les meses electorals o siga per un període inferior a dues hores, no tindran dret a cap permís retribuït.  
b) Si l?horari de treball o prestació de serveis coincideix en dues o més hores i menys de quatre, tindran dret a un permís retribuït de dues hores.  
c) En el supòsit que la jornada de treball o prestació de serveis coincidesca en quatre hores o més i menys de sis amb l?horari d'obertura de les meses electorals, tindran dret a un permís retribuït de tres hores.  
d) Quan l?horari de treball o prestació de serveis coincidesca en sis hores o més amb l?horari d'obertura de les meses electorals, tindran dret a un permís retribuït de quatre hores.  
2. En tots els supòsits anteriors, quan es faça una jornada inferior a l'habitual, la durada del permís abans assenyalat es reduirà en proporció a la relació entre la jornada de treball que exerceixen i la jornada habitual  
3. Correspondrà als empresaris la distribució, segons les necessitats organitzatives del treball, del període en què els treballadors disposen del permís per a votar.  
Article tercer  
Els treballadors assalariats i el personal al servei de l'administració pública, nomenats presidents o vocals de les meses electorals i els que acrediten la condició d'interventors, tenen dret durant el dia de la votació a un permís retribuït de jornada completa, si no gaudeixen en aquesta data de descans setmanal, i a una reducció de la jornada de treball de cinc hores en el dia immediatament posterior  
També els que acrediten la condició d?apoderats tenen dret a un permís retribuït durant el dia de la votació, en cas de no gaudir en aquesta data del descans setmanal.  
Si cap dels treballadors o del personal al servei de l'administració pública, inclosos en qualsevol dels supòsits anteriors, hagués de treballar en el torn de nit en la data immediatament anterior a la jornada electoral, se li haurà de canviar el torn, a petició de l?interessat, a l?efecte de poder descansar la nit anterior al dia de la votació.  
Article quart  
1. Les reduccions de jornada, com a conseqüència dels permisos regulats en els anteriors articles, no minvaran les retribucions que per tots els conceptes percebés, i servirà com a justificació adequada, la presentació de certificat de vot o, si escau, acreditació de la mesa o junta electoral corresponent.  
2. A l'efecte de determinar el salari, per als supòsits en què part d'aquest siga constituït per prima o incentiu, aquesta part es calcularà obtenint la mitjana percebuda pels esmentats conceptes en els sis mesos hàbils treballats immediatament anteriors.  
Article cinqué  
Les disposicions d'aquesta ordre no s?aplicaran als treballadors assalariats ni al personal al servei de l'administració pública que el dia de la votació es troben fora de la circumscripció electoral.  
DISPOSICIO FINAL  
Aquesta ordre vigeix l?endemà de la publicació en el Diari Oficial de la Generalitat Valenciana.  
València, 17 d?abril de 1991.  
El Conseller d?Administració Pública,   
EMERIT BONO I MARTINEZ  
El Conseller de Treball i Seguretat Social,   
MIGUEL DOMENECH PASTOR


Còpia Permalink ELI